জুবেদ আলী

এম. জুবেদ আলী (২৫ ডিসেম্বর ১৯৩০- ৩০ এপ্রিল ২০২২) ছিলেন বাংলাদেশের একজন রাজনীতিবিদ, আইনজীবী ও মুক্তিযুদ্ধের সংগঠক। সাবেক গর্ভনর নেএকোনা জেলা, ময়মনসিংহ জেলা আইনজীবী সমিতির ১১ বারের নিবার্চিত সভাপতি। নেএকোনা জেলা আওয়ামীলীগের সাবেক সভাপতি। তৎকালীন পূর্ব পাকিস্তান প্রাদেশিক পরিষদ সদস্য, তৎকালীন ময়মনসিংহ-২৪, নেত্রকোণা-৩ ও নেত্রকোণা-৪ আসনের সংসদ সদস্য ছিলেন। জুবেদ আলী ২৫ ডিসেম্বর ১৯৩০ সালে ব্রিটিশ ভারতের নেত্রকোণার কেন্দুয়ার নওপাড়া ইউনিয়নের কাউরাট গ্রামে জন্মগ্রহণ করেন। তার বাবা আরফান আলী মুন্সি এবং মা ময়মনজান বিবি। বিবাহিত জীবনে তার দুই ছেলে, তিন মেয়ে। জুবেদ আলী কেন্দুয়া জয়হরি স্প্রাই সরকারি উচ্চ বিদ্যালয় থেকে ১৯৪৬ সালে মেট্রিক ও ১৯৪৯ সালে ময়মনসিংহের আনন্দমোহন কলেজ থেকে এইচএসসি এবং ১৯৫২ সালে জগন্নাথ কলেজ থেকে স্নাতক উত্তীর্ণ হন। ১৯৬১ সালে ঢাকা বিশ্ববিদ্যালয় হতে এলএলবি পাস করেন। জুবেদ আলী শিক্ষাজীবন শেষে তিনি কিছুদিন শিক্ষকতা ও সরকারি চাকরি করেন। ১৯৬২ সালে ময়মনসিংহ বারে আইন পেশায় যোগদিয়ে কর্মজীবন শুরু করেন। তিনি ময়মনসিংহ জেলা আইনজীবী সমিতির ১১ বার সভাপতি ছিলেন। ১৯৭১ সাল থেকে পাঁচ বছর ময়মনসিংহ জেলা ত্রাণ ও পুনর্বাসন সংস্থা এবং জেলা সমাজ কল্যাণ সংস্থার সভাপতির দায়িত্ব পালন করেন। এম. জুবেদ আলী আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য (এমএনএ) নির্বাচিত হন। মুক্তিযুদ্ধকালীন ১৯৭১ সালে তিনি অ্যাডমিনিস্ট্রিয়াল কাউন্সিলের চেয়ারম্যান হিসেবে দায়িত্ব পালন করেন। ৪ নভেম্বর ১৯৭২ সালের জাতীয় সংসদে গৃহীত বাংলাদেশের সংবিধান প্রণয়ন ও সংবিধানে সই করেন তিনি। তিনি ১৯৭৫ সালে বাকশাল সরকারে সাবেক নেত্রকোনা জেলা গর্ভনর ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২৪ আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে নেত্রকোণা-৪ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নেত্রকোণা-৩ আসন থেকে সংসদ সদস্য নির্বাচিত হন। জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি নেত্রকোণা-৩ আসন থেকে পরাজিত হয়েছিলেন। জুবেদ ৩০এপ্রিল ২০২২ সালে বার্ধক্যজনিত কারনে ময়মনসিংহ শহরের নেক্সাস হাসপাতালে চিকিৎসাধীন অবস্থায় মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "নেত্রকোণা জেলা"। বাংলাদেশ জাতীয় তথ্য বাতায়ন। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০২০।  "সাবেক এমপি জুবেদ আলী আর নেই"। দৈনিক যুগান্তর। ৩০ এপ্রিল ২০২২। ২৮ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩।  "সাবেক এমপি এম জুবেদ আলী আর নেই"। এনটিভি। ৩০ এপ্রিল ২০২২। ২৮ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩।  "জুবেদ আলী"। প্রথম আলো। সংগ্রহের তারিখ ২০২০-০২-১৯।  "সাবেক এমপি জুবেদ আলী আর নেই"। www.jugantor.com (ইংরেজি ভাষায়)। সংগ্রহের তারিখ ২০২২-১২-১৮।